### Beslutningstema

I denne sag træffes beslutning om anlægsbevilling og frigivelse af rådighedsmidler til projektering af omlægning af kurven på [adresse] ved [adresse].

### Historik

I Trafikplanen for Rømø, som blev godkendt af Kommunalbestyrelsen i juni 2021, er der peget på flere problemstillinger i kurven og ved krydsningen ved [adresse] på [adresse]. For at undgå bagendekollisioner og for at forbedre trafikafviklingen er der foreslået, at der bl.a. etableres en venstresvingsbaner på [adresse].
På investeringsoversigten for 2023 er der afsat 0,523 mio. kr. til projektering af forbedringerne. Der er i overslagsåret 2024 afsat 1,593 mio. kr. til anlægsarbejdet.
For at sikre størst mulig lokal ejerskab til ændringerne, skal projekteringen ske i et tæt samarbejde med de erhvervsdrivende i området. Høringssvar til Trafikplan for Rømø som omhandler bemærkninger til denne lokalitet vil ligeledes skulle indgå som baggrundsmateriale for løsningsforslaget.

Forvaltningen foreslår, at der frigives et rådighedsbeløb til projektering af ændringer på [adresse] i kurven ved [adresse].

### Økonomi

På anlægsbudgettet 2023 er der afsat 0,593 mio. kr. til projektering af forbedringer i kurven ved [adresse]

### Direktøren for Teknik/Miljø, Service og Beskæftigelse indstiller,

at der gives en projekteringsbevilling og frigives et rådighedsbeløb på 0,593 mio. kr. til projektering af forbedringer på [adresse] (anlægsnr. 917), og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.